บาทเปิด 30.90 บาทต่อดอลลาร์อ่อนค่า
เงินบาทเปิดตลาด 30.90 บาทต่อดอลลาร์ อ่อนค่า หลังดอลล์แข็งรับเฟดลดดอกเบี้ยตามคาด-รอดูตัวเลขเงินเฟ้อไทย
1 ส.ค. 2562

เงินบาทเปิดตลาด 30.90 บาทต่อดอลลาร์ อ่อนค่า หลังดอลล์แข็งรับเฟดลดดอกเบี้ยตามคาด-รอดูตัวเลขเงินเฟ้อไทย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.90 บาท/ดอลลาร์ จากเย็นวานนี้อยู่ที่ 30.76 บาท/ดอลลาร์
"ล่าสุดเงินบาทแข็งค่าลงมาที่ 30.84 แต่ยังคงเป็นระดับที่อ่อนค่าจากเย็นวานนี้ เมื่อคืนนี้ผลประชุม FOMC มีมติลดดอกเบี้ย 0.25% แต่ไม่ได้ส่งสัญญาณต่อทิศทางดอกเบี้ยในครั้งหน้า ส่งผลให้มีแรงซื้อดอลลาร์เข้ามาในตลาด"นักบริหารเงิน กล่าว
สำหรับวันนี้จะมีตัวเลขเงินเฟ้อของไทย แต่คาดว่าจะส่งผลค่อนข้างจำกัด อาจจะต้องติดตามควันหลงจากผลการประชุม FOMC ต่อไปอีกระยะหนึ่ง
นักบริหารเงิน ประเมินกรอบการเคลื่อนไหวของค่าเงินบาทระหว่าง 30.80-30.95 บาท/ดอลลาร์